pythainlp/thai_wikipedia_clean_20230101 huggingface dataset:
เกมดังกล่าวเป็นเกมเชิงพาณิชย์เกมแรกของคริส คิง ผู้พัฒนา และการพัฒนาได้รับแรงกระตุ้นจากความเชื่อที่ว่านี่เป็นโอกาสสุดท้ายของเขาที่จะทำเกมที่เสี่ยง เช่น การพัฒนาเกมโดยไม่มีครอบครัวคอยสนับสนุน ในขณะที่เขาอายุ 20 ปลาย ๆ แนวคิดเบื้องหลังเกมนี้เกิดจากความเชื่อของเขาที่ว่าบริษัทแคปคอมได้หยุดสร้างเกม"ร็อคแมน"อย่างพอสมควร รวมถึงเขาและแฟน ๆ คนอื่น ๆ ก็ต้องการรูปแบบการเล่นอย่างเดียวกันมากกว่านี้
จุดสนใจหลักของนักพัฒนาอยู่ที่ความรู้สึกของเกม และทำให้มันเล่นในลักษณะที่คล้ายกับ"ร็อคแมน" ส่วนด้านที่ยากที่สุดในการพัฒนาเกมคือการแก้จุดบกพร่องเน็ตโค้ดที่อนุญาตให้เล่นออนไลน์ได้
"20XX" ได้รับการตอบรับอย่างดีจากทั้งแฟน ๆ และสื่อเกม โดยอดัม สมิธ แห่งเว็บไซต์ร็อก, เปเปอร์, ช็อตกัน ให้ความเห็นว่าเกมนี้ "ดูดีมาก"
แพลตฟอร์มไครเมีย
แพลตฟอร์มไครเมีย  เป็นความคิดริเริ่มทางการทูตของยูเครนและวอลอดือมือร์ แซแลนสกึย ประธานาธิบดียูเครน แพลตฟอร์มได้รับการออกแบบให้เป็นกลไกความร่วมมือระดับนานาชาติเพื่อฟื้นฟูความสัมพันธ์รัสเซีย–ยูเครนผ่านการย้อนกลับการผนวกไครเมียโดยสหพันธรัฐรัสเซีย พ.ศ. 2557 นอกจากนี้ การปกป้องสิทธิมนุษยชนของชนกลุ่มตาตาร์ไครเมีย ความเสื่อมโทรมของสิ่งแวดล้อม และการกีดกันทางการค้าในบริเวณทะเลดำและทะเลอะซอฟ ก็เป็นประเด็นที่หารือกันในที่ประชุมสุดยอดครั้งนั้นเช่นกัน การประชุมสุดยอดครั้งแรกของแพลตฟอร์มเกิดขึ้นเมื่อวันที่ 23 สิงหาคม พ.ศ. 2564 ช่วงก่อนวันครบรอบ 30 ปีแห่งการเป็นเอกราชของยูเครน
การกำเนิดและการส่งเสริม.
แผนการสำหรับเหตุการณ์เช่นนั้นได้รับการประกาศโดยกระทรวงการผนวกดินแดนที่ถูกยึดครองชั่วคราว และในการประชุมสมัชชาใหญ่แห่งสหประชาชาติครั้งที่ 75 ในเดือนกันยายน พ.ศ. 2563 การกล่าวถึงการริเริ่มโครงการแพลตฟอร์มไครเมียครั้งแรกปรากฏขึ้นในเดือนพฤศจิกายน พ.ศ. 2563 เมื่อแอมีแน จาปารอวา รัฐมนตรีช่วยว่าการกระทรวงการต่างประเทศคนที่หนึ่ง นำเสนอโครงการต่อเอกอัครราชทูตของประเทศสมาชิกสหภาพยุโรปและหารือเกี่ยวกับแง่มุมเชิงปฏิบัติในการที่จะให้สหภาพยุโรปเข้ามามีส่วนร่วมในกิจกรรมต่าง ๆ ของโครงการ หลังจากนั้นทางการยูเครนได้ดำเนินการรณรงค์เพื่อให้ประเทศตะวันตกมีส่วนร่วมในแพลตฟอร์มมากขึ้น เมื่อวันที่ 26 กุมภาพันธ์ พ.ศ. 2564 ประธานาธิบดีแซแลนสกึยได้ลงนามในรัฐกฤษฎีกา "ว่าด้วยมาตรการเพื่อขับไล่การยึดครองและการรวมตัวใหม่ของดินแดนที่ถูกยึดครองชั่วคราวแห่งสาธารณรัฐปกครองตนเองไครเมียและนครเซวัสโตปอล" นำมาซึ่งการตัดสินใจก่อตั้งคณะกรรมการจัดงานเพื่อเตรียมการและจัดแพลตฟอร์มไครเมีย ประธานคณะกรรมการจัดงานเพื่อการเตรียมการประชุมสุดยอดของแพลตฟอร์มไครเมียคือ ดมือตรอ กูแลบา รัฐมนตรีว่าการกระทรวงการต่างประเทศของประเทศยูเครน แพลตฟอร์มเป็นที่คาดหวังว่าจะได้รับการนำเสนอในสมัชชารัฐสภาแห่งสภายุโรปด้วย
หัวข้อการเจรจาและรูปแบบการทำงาน.
ดมือตรอ กูแลบา รัฐมนตรีว่าการกระทรวงการต่างประเทศ ได้ชี้แจงถึงประเด็นสำคัญ 5 ประการในเวทีการเจรจาของแพลตฟอร์มไครเมีย ประการแรก คือความมั่นคง ซึ่งรวมถึงอิสรภาพในการกำหนดทิศทาง ประการที่สอง คือรับประกันประสิทธิภาพของการคว่ำบาตรต่อประเทศที่รุกราน ประการที่สาม คือการคุ้มครองสิทธิมนุษยชนและกฎหมายด้านมนุษยธรรมระหว่างประเทศ ประการที่สี่ คือการคุ้มครองทางการศึกษา วัฒนธรรม และสิทธิในการนับถือศาสนา ประการที่ห้า คือการพิชิตผลกระทบด้านลบจากการยึดครองไครเมียชั่วคราวต่อเศรษฐกิจและสิ่งแวดล้อม การเจรจาจะดำเนินการในประเด็นสำคัญ 5 ประการ คือ
นอกจากนี้ นักโทษการเมืองไครเมียบนคาบสมุทรที่ถูกยึดครองจะเป็นประเด็นที่ได้รับพิจารณาเป็นพิเศษ
หลังจากการประชุมสุดยอด กิจกรรมต่าง ๆ ของแพลตฟอร์มไครเมียจะยังไม่สิ้นสุดลงเพียงเท่านั้น แต่มีการวางแผนการทำงานสี่รูปแบบ คือ ประธานาธิบดี รัฐมนตรีว่าการกระทรวงการต่างประเทศ รัฐมนตรีช่วย และผู้เชี่ยวชาญ ส่วนในระดับระหว่างรัฐบาลจะดำเนินการในรูปแบบของการปรึกษาหารือของรัฐมนตรีว่าการกระทรวงการต่างประเทศต่าง ๆ การประชุมประสานงานของคณะทำงานเฉพาะทางในประเด็นสำคัญ และการประชุมต่าง ๆ โดยเฉพาะอย่างยิ่ง ความเป็นไปได้ที่จะจัดการประชุมประจำปีที่จะมุ่งเน้นให้กับการรักษาความปลอดภัยของภูมิภาคทะเลดำและที่อื่น ๆ
สมาคมรัฐสภาระหว่างฝ่ายแพลตฟอร์มไครเมีย (อันประกอบไปด้วยรุสเตม อูเมรอฟ, มุสตาฟา เจมีเลฟ, อาฮ์เตม ชีย์กอซ, แยลือซาแวตา ยัสกอ และวาดึม ฮาลัยชุก) ได้รับการก่อตั้งขึ้นในรัฐสภายูเครน และกำลังร่างรัฐบัญญัติต่าง ๆ ว่าด้วยคาบสมุทร [ไครเมีย] ที่ถูกผนวกรวมเป็นการชั่วคราว
ในเดือนมิถุนายน ได้มีการนำเสนอเครือข่ายผู้เชี่ยวชาญของแพลตฟอร์มไครเมียที่ศูนย์ข่าวของศูนย์สื่อวิกฤตยูเครน ตัวแทนของกลุ่มสิทธิมนุษยชนไครเมีย ปริซึมยูเครน และศูนย์สอบสวนทางข่าวสารได้เข้าร่วมงาน การประชุมก่อตั้งของเครือข่ายผู้เชี่ยวชาญของแพลตฟอร์มไครเมีย พร้อมการเข้าร่วมจากผู้แทนกระทรวงการต่างประเทศต่าง ๆ สถานทูตต่าง ๆ ผู้เชี่ยวชาญทั้งในประเทศและระหว่างประเทศ เกิดขึ้น ณ วันที่ 6 สิงหาคม ในกรุงเคียฟ
นอกจากนี้ แพลตฟอร์มไครเมียยังคาดว่าจะเป็นตัวแทนในสมัชชารัฐสภาแห่งสภายุโรป
แพลตฟอร์มดังกล่าวจะยังคงดำเนินงานเรื่อยไปจนกว่าคาบสมุทรจะกลับสู่การควบคุมของยูเครน
ผู้เข้าร่วม.
สำหรับรัสเซีย ก่อนหน้านี้กระทรวงการต่างประเทศได้อนุญาตการมีส่วนร่วมในแพลตฟอร์มไครเมีย โดยมีข้อแม้ว่า "หากโครงการนี้วางแผนที่จะหารือถึงการจ่ายน้ำและกระแสไฟฟ้าคืนสู่ไครเมีย โดยยกเลิกการปิดล้อมการค้าขายและการคมนาคมของรัฐบาลยูเครนในคาบสมุทร" ด้านยูเครนปฏิเสธความเป็นไปได้ดังกล่าว ภายหลังรัสเซียกล่าวว่าความพยายามในการยึดไครเมียคืนของรัฐบาลยูเครนนั้น "เป็นไปโดยมิชอบ" และการเข้าร่วมการประชุมริเริ่มของยูเครนโดยประเทศและองค์การใด ๆ ถือว่าเป็น "การรุกล้ำบูรณภาพทางดินแดนของรัสเซียโดยตรง"
ด้วยเหตุการณ์ทั้งหมดดังกล่าวนี้ ตัวแทนจากทั้งหมด 47 ประเทศและองค์การ จะเข้าร่วมการประชุมสุดยอดในวันที่ 23 สิงหาคม
สหรัฐได้ส่งผู้แทนจากคณะรัฐมนตรี การนี้ได้ประกาศโดยจอร์จ เคนต์ อุปทูตสหรัฐประจำประเทศยูเครน รัฐมนตรีช่วยว่าการกระทรวงการต่างประเทศด้านกิจการยุโรปและยูเรเชีย ในการให้สัมภาษณ์แก่สถานีเรดีโอลิเบอร์ตี (Radio Liberty)
สำนักงานของแพลตฟอร์มไครเมีย.
ในวันประชุมสุดยอด ผู้เข้าร่วมได้เปิดสำนักงานใหญ่ของแพลตฟอร์มไครเมียซึ่งตั้งอยู่ที่เลขที่ 2 ถนนลึปสกา ในกรุงเคียฟ ภาระงานส่วนหนึ่งของสำนักงานคือการเฝ้าระวังสถานการณ์เกี่ยวกับสิทธิมนุษยชน เศรษฐกิจและสิ่งแวดล้อม มรดกทางวัฒนธรรม และอื่น ๆ ในคาบสมุทรตลอดเวลา เพื่อสนับสนุนยุทธศาสตร์การขับไล่การครอบครองและการผนวกรวมใหม่ของไครเมีย ตลอดจนชี้แจงและสื่อสารกับประชาชนชาวยูเครนจากไครเมียที่มีคู่ครองต่างชาติ เป็นต้น หัวหน้าของสำนักงานคือ อันตอน กอรือแนวึช ผู้แทนถาวรประธานาธิบดียูเครนประจำสาธารณรัฐปกครองตนเองไครเมีย
มีการวางแผนที่จะเปิดสำนักงานของแพลตฟอร์มไครเมียเพิ่มเติมในประเทศอื่น ๆ ที่เป็นประเทศผู้ลงนามในคำประกาศ
ตำบลซียอฮ์รูด (จังหวัดเตหะราน)
ซียอฮ์รูด  เป็นตำบลในอำเภอกลาง เทศมณฑลเตหะราน จังหวัดเตหะราน ประเทศอิหร่าน แบ่งออกเป็น 8 หมู่บ้าน จากสำมะโน พ.ศ. 2549 อำเภอนี้มีประชากร 1,734 คนใน 490 ครัวเรือน
ตำบลซียอฮ์รูดอยู่ในสีเขียวอ่อน
มิสเตอร์ซูปราเนชันแนล 2021
เอมิล ออกัสต์ กอลมเบต์
พระยาชลยุทธโยธินทร์ (อองเดร ดู เปลซี เดอ ริเชอลิเออ)
อาร์ม็อง ฌ็อง ดูว์ เปลซี เดอ รีเชอลีเยอ
เส้นทางดาว
เส้นทางดาว ( เป็นละครโทรทัศน์ของเกาหลีใต้ปี ค.ศ. 2020 นำแสดงโดย พัก โบ-ก็อม, พัก โซ-ดัม, บยอน อู-ซ็อก และ คว็อน ซู-ฮย็อน ออกอากาศทางช่อง ทีวีเอ็น ตั้งแต่วันที่ 7 กันยายน ถึง 27 ตุลาคม 2020 ทุกวันจันทร์และวันอังคาร เวลา 21:00 น. ตาม เวลามาตรฐานเกาหลี และสามารถสตรีมได้ทั่วโลกทาง เน็ตฟลิกซ์
ละครเรื่องนี้ติดตามชีวิตของชายหนุ่มและหญิงสาวสามคนในอุตสาหกรรมแฟชั่นร่วมสมัย พวกเขามุ่งมั่นที่จะบรรลุความฝันและความรักโดยไม่สิ้นหวัง
เรือลาดตระเวนเยอรมัน บลึชเชอร์
บลึชเชอร์ เป็นเรือลาดตระเวนหนักลำที่สองในห้าลำของกลุ่มเรือลาดตระเวนชั้นแอดมิรอล ฮิปเปอร์(Admiral Hipper-class) ของครีคส์มารีเนอของนาซีเยอรมนี ซึ่งถูกสร้างขึ้นภายหลังการเถลิงอำนาจของพรรคนาซี และการเพิกเฉยสนธิสัญญาแวร์ซาย ชื่อนี้ถูกตั้งชื่อมาจากเก็พฮาร์ท ฟ็อน บลึชเชอร์ จอมพลแห่งปรัสเซียผู้มีชัยเหนือจักรพรรดินโปเลียนในยุทธการที่วอเตอร์ลู เรือได้ถูกปล่อยในเดือนสิงหาคม ค.ศ. 1936 และเดินเรือครั้งแรกในเดือนมิถุนายน ค.ศ. 1937 เธอได้ถูกสร้างเสร็จสมบูรณ์ในเดือนกันยายน ค.ศ. 1939 ไม่นานภายหลังการปะทุของสงครามโลกครั้งที่สอง ภายหลังจากได้เสร็จสิ้นจากหนึ่งในชุดของการทดสอบเดินเรือและการฝึกซ้อมรบทางทะเล เรือก็ได้เตรียมพร้อมแล้วสำหรับการปฏิบัติหน้าที่กับกองเรือในวันที่ 5 เมษายน ค.ศ. 1940 เธอได้่ถูกติดตั้งอาวุธด้วยกระบอกปืนใหญ่หลักทั้งแปดกระบอกซึ่งมีขนาด 20.3 ซม(8.0 นิ้ว) และแม้ว่าตามตัวเลขจะอยู่ภายใต้ขีดจำกัดอยู่ที่ 10,000-ลองตัน(10,000 ตัน) ที่ถูกกำหนดโดยข้อตกลงกองทัพเรืออังกฤษ-เยอรมัน แท้จริงแล้วได้ถูกแทนที่โดยมากกว่า 16,000-ลองตัน(16,000 ตัน)
ทันทีที่ได้เข้ามาประจำการ บลึชเชอร์ได้รับมอบหมายให้เป็นกองเรือเฉพาะกิจในการสนับสนุนการรุกรานนอร์เวย์ในเดือนเมษายน ค.ศ. 1940 บลึชเชอร์ได้ทำหน้าที่เป็นเรือธงของ Konteradmiral (พลเรือตรี) Oskar Kummetz ผู้บัญชาการของกลุ่มที่ 5 เรือได้นำกองเรือรบแล่นเรือเข้าสู่ Oslofjord ในช่วงคืนของวันที่ 8 เมษายน เพื่อเข้ายึดออสโล เมืองหลวงของนอร์เวย์ ปืนใหญ่ชายฝั่งสองกระบอกที่เก่าแก่ซึ่งมีขนาด 28 ซม.(11 นิ้ว) ในป้อมปราการ Oscarsborg ทำการจ่อเล็งไปที่เรือในระยะที่ใกล้มากซึ่งทำการยิงสองนัด รวมทั้งปืนขนาดเล็กหลายกระบอกในกองปืนใหญ่อื่น ๆ ตอร์ปิโดสองลูกที่ถูกยิงด้วยอาวุธยิงตอร์ปิโดในป้อมปราการได้พุ่งเข้าชนเรือ ส่งผลทำให้เกิดความเสียหายอย่างรุนแรง เกิดเพลิงไหม้โหมกระหน่ำบนเรือบลึชเชอร์ซึ่งไม่สามารถควบคุมได้ ไฟได้ลุกลามไปยังรังกระสุนปืนต่อต้านอากาศยานของเธอ ทำให้เกิดระเบิดขนาดใหญ่ และจากนั้นไฟได้ลุกลามไปยังบังเกอร์ที่เก็บเชื้อเพลิงของเรือ บลึชเชอร์จึงเกิดการพลิกคว่ำและจมลงพร้อมกับการสูญเสียชีวิตจำนวนมาก
ซากเรืออัปปางที่อยู่บนก้นทะเลของ Oslofjord และใน ค.ศ. 2016 ได้ถูกกำหนดให้เป็นอนุสรณ์สถานรำลึกสงครามเพื่อปกป้องซากเรือดังกล่าวจากพวกปล้นสะดม มีสิงประดิษฐ์หลายอย่างที่ถูกหยิบขึ้นมาจากซากเรืออัปปาง รวมทั้งหนึ่งในนั้นคือเครื่องบินลอยน้ำรุ่นอาร์โด เออาร์ 196 ซึ่งได้รับการกู้คืนในช่วงปฏิบัติการเพื่อสูบน้ำมันเชื้อเพลิงที่รั่วไหลออกมาจากเรือใน ค.ศ. 1994
การรณรงค์ร้อยบุปผา
การรณรงค์ร้อยบุปผา หรือเรียกอีกอย่างว่า ขบวนการร้อยบุปผา  เป็นช่วงเวลาตั้งแต่ ค.ศ. 1956 ถึง ค.ศ. 1957 ในสาธารณรัฐประชาชนจีน ซึ่งพรรคคอมมิวนิสต์จีน(CCP) ได้ส่งเสริมให้ประชาชนแสดงความคิดเห็นอย่างเปิดเผยเกี่ยวกับพรรคคอมมิวนิสต์ ผลที่ตามมาซึ่งจบลงด้วยความล้มเหลวของการรณรงค์ครั้งนี้ ประธานแห่งพรรคคอมมิวนิสต์จีน เหมา เจ๋อตง ได้ออกคำสั่งให้ดำเนินทำการปราบปรามกลุ่มผู้ที่วิพากษ์วิจารณ์พรรค ซึ่งดำเนินเรื่อยมาจนถึง ค.ศ. 1959
ในช่วงรณรงค์ดังกล่าว มุมมองและแนวทางการแก้ไขนโยบายระดับชาติที่แตกต่างซึ่งได้รับการสนับสนุนโดยอิงมาจากสำนวนที่มีชื่อเสียงโด่งดังของเหมาที่ว่า:"นโยบายในการปล่อยให้ร้อยบุปผาบานพร้อมพรัก และร้อยสำนักได้ประชันเสียงกันเพื่อส่งเสริมความเจริญรุ่งเรืองของศิลปะและความก้าวหน้าของวิทยาศาสตร์" ขบวนการดังกล่าวเป็นส่วนหนึ่งในการตอบสนองต่อการทำลายขวัญกำลังใจ(demoralization) ของกลุ่มปัญญาชนซึ่งมีความรู้สึกหมางเมินต่อพรรคคอมมิวนิสต์ ภายหลังจากช่วงเวลาสั้น ๆ ของการปล่อยเสรี การปราบปรามยังคงดำเนินต่อไปจนถึง ค.ศ. 1957 และ ค.ศ. 1959 ซึ่งเป็นการรณรงค์ต่อต้านฝ่ายขวาเพื่อต่อต้านผู้ที่วิพากษ์วิจารณ์ถึงระบอบการปกครองและอุดมการณ์ ประชาชนนับแสนคนต่างพากันแห่รุมล้อม ถูกตำหนิติเตียนในที่สาธารณะและถูกลงโทษในการเข้าค่ายกักขังเพื่อเป็นการปรับทัศนคติผ่านทางการใช้แรงงานอย่างหนัก หรือไม่เว้นแม้แต่การประหารชีวิต การปราบปรามทางอุดมการณ์ดังกล่าวได้นำเอาลัทธิเหมามาใช้ในการแสดงออกในที่สาธารณะอีกครั้ง และกระตุ้นขบวนการต่อต้านฝ่ายขวามากขึ้น
โทโฮกุ (จังหวัดอาโอโมริ)
โทโฮกุ  เป็นเมืองในจังหวัดอาโอโมริ ประเทศญี่ปุ่น เมืองนี้มีประชากรประมาณ 17,297 คนใน 7,269 ครัวเรือน และมีความหนาแน่นประชากรที่ 53 คนต่อตารางกิโลเมตร เมืองนี้มีพื้นที่รวม
โทโฮกุตั้งอยู่ทางเหนือตอนกลางของจังหวัดอาโอโมริ ติดทะเลสาบโองาวาระฝั่งตะวันตก
เมืองนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในโทโฮกุ คือ 9.8 องศาเซลเซียส ปริมาณน้ำฝนโดยเฉลี่ยรายปีคือ 1217 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 22.5 องศาเซลเซียส และต่ำสุดในเดือนมกราคมอยู่ที่ประมาณ -2.1 องศาเซลเซียส
จากข้อมูลสำมะโนญี่ปุ่น ประชากรในโทโฮกุลดลงอย่างต่อเนื่องเป็นเวลากว่า 60 ปี
แขวงคลองเตยเหนือ
คลองเตยเหนือ เป็นแขวงหนึ่งของเขตวัฒนา กรุงเทพมหานคร
แขวงคลองเตยเหนือตั้งอยู่ทางทิศตะวันตกเฉียงเหนือของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
แขวงคลองตันเหนือ
คลองตันเหนือ เป็นแขวงหนึ่งของเขตวัฒนา กรุงเทพมหานคร
แขวงคลองตันเหนือตั้งอยู่ทางตอนกลางของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
การสํารวจทางชีวภาพ
แขวงพระโขนงเหนือ
พระโขนงเหนือ เป็นแขวงหนึ่งของเขตวัฒนา กรุงเทพมหานคร
แขวงพระโขนงเหนือตั้งอยู่ทางทิศตะวันออกเฉียงใต้ของเขตวัฒนา มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
พระราชพงศาวลีของพระมหากษัตริย์จีน (ช่วงต้น)
นี่คือพระราชพงศาวลีของจักรพรรดิจีนตั้งแต่การก่อตั้ง ราชวงศ์ฉิน เมื่อ 221 ปีก่อนคริสตกาล (โดย จิ๋นซีฮ่องเต้) จนถึงสิ้นยุค สิบหกรัฐ ในปี ค.ศ. 453
พระราชพงศาวลีของพระมหากษัตริย์จีน (ยุคโบราณ) → พระราชพงศาวลีของพระมหากษัตริย์จีน (ยุครณรัฐ) → พระราชพงศาวลีของพระมหากษัตริย์จีน (ช่วงต้น) → พระราชพงศาวลีของพระมหากษัตริย์จีน (ช่วงกลาง) → พระราชพงศาวลีของพระมหากษัตริย์จีน (ช่วงปลาย)
ราชวงศ์ฉิน.
ราชวงศ์ฉิน ก่อตั้งขึ้นเมื่อ 221 ปีก่อนคริสตกาล หลังจาก จิ๋นซีฮ่องเต้ กษัตริย์แห่งฉินพิชิตรัฐเพื่อนบ้านที่เป็นอิสระรัฐสุดท้ายซึ่งก็คือ รัฐฉี ปัจจุบันราชวงศ์ฉินได้รับการยอมรับว่าเป็นราชวงศ์แรกอย่างเป็นทางการ
ราชวงศ์ฮั่นและสามก๊ก.
ราชวงศ์ฮั่น ราชวงศ์ซิน และ จ๊กก๊ก.
พระเจ้าเหี้ยนเต้ เป็นจักรพรรดิองค์สุดท้ายของ ราชวงศ์ฮั่น เป็นทายาทของจักรพรรดิองค์แรก หลิวปัง หรือ จักรพรรดิฮั่นเกาจู่ ที่ปกครองยาวนานกว่า 400 ปี ราชวงศ์ฮั่นถือเป็นหนึ่งในยุคทองของประวัติศาสตร์จีน ราชวงศ์ฮั่นถูกขัดจังหวะโดยรัชสมัยของจักรพรรดิ หวังมั่ง หรือ จักรพรรดิซินเกาจู่ ผู้สถาปนา ราชวงศ์ซิน บนพื้นฐานนี้ ราชวงศ์ฮั่นโดยทั่วไปแบ่งออกเป็น ราชวงศ์ฮั่นตะวันตก ฟื้นฟูราชวงศ์ฮั่น (202 ปีก่อนคริสตกาล - 8 และ 23-25) และ ราชวงศ์ฮั่นตะวันออก (25-220) จักรพรรดิแห่ง จ๊กก๊ก ซึ่งเป็นผู้สืบทอดต่อจากราชวงศ์ฮั่นในช่วง สามก๊ก สืบเชื้อสายมาจากราชวงศ์ฮั่น และถือว่าตนเองเป็นความต่อเนื่องของราชวงศ์ฮั่น
โรงเรียนกุนนทีรุทธารามวิทยาคม
อีเธอร์
อีเธอร์  หรือ อีเทอร์  อาจหมายถึง:
ประมวล เอมเปีย
ประมวล เอมเปีย เกิดเมื่อวันที่ 20 มีนาคม พ.ศ. 2494 ที่อำเภอพนัสนิคม จังหวัดชลบุรี จบการศึกษาชั้นประถมศึกษาจากโรงเรียนวัดโบสถ์ โรงเรียนวัดโคกเพลาะ จังหวัดชลบุรี ชั้นมัธยมศึกษา โรงเรียนพนัสพิทยาคาร จังหวัดชลบุรี ปริญญาตรี นิติศาสตรบัณฑิต สาขากฎหมาย จากมหาวิทยาลัยศรีปทุม รัฐศาสตรมหาบัณฑิต สาขารัฐศาสตร์ มหาวิทยาลัยรามคำแหง และเคยเข้าศึกษาที่วิทยาลัยเคนซิงตัน ลอนดอน ประเทศอังกฤษ สาขากฎหมายธุรกิจและการตลาด และมหาวิทยาลัยมอร์เลย์ ลอนดอน ประเทศอังกฤษ สาขาบริหารธุรกิจ
ประมวล เอมเปีย เป็นผู้เชี่ยวชาญประจำตัว ส.ส.โพธิพงษ์ ล่ำซำ และเป็นผู้ช่วย ส.ส.คณิน บุญสุวรรณ เขาเคยได้รับเลือกตั้งเป็นสมาชิกสภาจังหวัดชลบุรี (ส.จ.) ในระหว่างปี 2533-2535 ต่อมาเขาได้ลงสมัครรับเลือกตั้งสมาชิกวุฒิสภาจังหวัดชลบุรี ในการเลือกตั้งสมาชิกวุฒิสภาไทยเป็นการทั่วไป พ.ศ. 2549 ได้รับคะแนน 37,588 คะแนน เป็นลำดับที่ 4 ได้รับเลือกตั้งเป็นสมาชิกวุฒิสภาจังหวัดชลบุรี
ต่อมาเขาได้เข้าร่วมงานกับพรรคประชาธิปัตย์ และลงสมัครรับเลือกตั้งสมาชิกสภาผู้แทนราษฎรจังหวัดชลบุรี (ส.ส.) ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 เขตเลือกตั้งที่ 1 ร่วมกับ บรรจบ รุ่งโรจน์ และ มานิตย์ ภาวสุทธิ์ ได้รับเลือกตั้งเป็น ส.ส. ทั้ง 3 คน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้ลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง โดยแพ้ให้กับ รณเทพ อนุวัฒน์ จากพรรคพลังชล ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในนามพรรคภูมิใจไทย แต่ไม่ได้รับเลือกตั้ง โดยแพ้ให้กับ รณเทพ อนุวัฒน์ จากพรรคพลังประชารัฐ
หลังการเลือกตั้ง เขาได้ย้ายไปร่วมงานและรับตำแหน่งหัวหน้าพรรคเพื่อแผ่นดิน ในเดือนกรกฎาคม พ.ศ. 2563 ต่อมาในปี 2565 เขาย้ายไปร่วมงานกับพรรคเศรษฐกิจไทย ของ ร.อ.ธรรมนัส พรหมเผ่า
นายประมวล ได้รับฉายาจากสื่อมวลในจังหวัดชลบุรีว่า "นักสู้คลองหลวง"
มิสแกรนด์เช็กเกีย
มิสแกรนด์เช็กเกีย  จัดขึ้นภายใต้องค์กร Miss Czech Republic มิสเช็กรีพับลิค เป็นการประกวดนางงามระดับประเทศของประเทศเช็ก เพื่อคัดเลือกตัวแทนเข้าร่วมการประกวดในหลายๆเวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2013
อวตาร 2
รันอะเวย์ส (ละครชุดทางโทรทัศน์)
โคล้กและแดกเกอร์ (ละครชุดทางโทรทัศน์)
อินฮิวแมนส์ (ละครชุดทางโทรทัศน์)
พระธรรมธัชมุนี (อมร ญาโณทโย)
พระพรหมวชิรเมที (อมร ญาโณทโย)
พระธรรมบัณฑิต (อภิพล อภิพโล)
Liu Sheng, Prince of Zhongshan
Crimea Platform
จีรพันธ์ เพชรขาว
อีเทอร์ (แก้ความกำกวม)
โรงพยาบาลนพรัตนราชธานี เป็นโรงพยาบาลที่ตั้งอยู่ในเขตคันนายาว กรุงเทพมหานคร ประเทศไทย โดยเป็นโรงพยาบาลเพื่อการเรียนการสอนหลักสำหรับวิทยาลัยแพทยศาสตร์ มหาวิทยาลัยรังสิต ตลอดจนเป็นโรงพยาบาลเพื่อการเรียนการสอนในเครือของคณะแพทยศาสตร์ศิริราชพยาบาล มหาวิทยาลัยมหิดล, คณะแพทยศาสตร์ มหาวิทยาลัยศรีนครินทรวิโรฒ และวิทยาลัยแพทยศาสตร์พระมงกุฎเกล้า
ใน พ.ศ. 2510 เนื่องจากจำนวนประชากรที่เพิ่มขึ้นอย่างรวดเร็วในเขตกรุงเทพมหานคร จึงได้มีการเสนอโรงพยาบาลในเขตชานเมืองเพื่อเพิ่มการเข้าถึงบริการสุขภาพของประชาชน ซึ่งโครงการ "โรงพยาบาลชานพระนคร" นี้ได้รับการอนุมัติใน พ.ศ. 2515 และการเตรียมการก่อสร้างเริ่มขึ้นใน พ.ศ. 2516 กระทั่งการก่อสร้างหยุดลงใน พ.ศ. 2517 เนื่องจากมีการเปลี่ยนแปลงนโยบายแผนกและเริ่มดำเนินการใหม่ใน พ.ศ. 2520 ซึ่งแผนกผู้ป่วยนอกเปิดเมื่อวันที่ 2 มกราคม พ.ศ. 2525 และแผนกผู้ป่วยในเปิดทำการเมื่อวันที่ 1 ตุลาคมในปีเดียวกัน โดยโรงพยาบาลนี้ได้รับพระราชทานนามโรงพยาบาลนพรัตนราชธานีจากพระบาทสมเด็จพระเจ้าอยู่หัวภูมิพลอดุลยเดช
ในช่วงหลายปีที่ผ่านมา โรงพยาบาลนพรัตนราชธานีได้เข้าร่วมสังกัดคณะแพทยศาสตร์หลายแห่งทั่วประเทศไทย อย่างไรก็ตาม ใน พ.ศ. 2564 ทางโรงพยาบาลได้ร่วมมือกับวิทยาลัยแพทยศาสตร์ มหาวิทยาลัยรังสิต เพื่อให้การศึกษาด้านการแพทย์ ซึ่งนักศึกษาส่วนใหญ่จะอยู่ที่นี่เป็นหลัก
Nopparat Rajathanee Hospital
อ่างเก็บน้ำลำเชียงไกร
อ่างเก็บน้ำลำเชียงไกรตอนบน
ตำบลท่าตูม (อำเภอศรีมหาโพธิ)
ท่าตูม เป็นตำบลหนึ่งในอำเภอศรีมหาโพธิ จังหวัดปราจีนบุรี พื้นฐานเศรษฐกิจส่วนใหญ่อยู่ในภาคอุตสาหกรรม มีโรงงานอุตสาหกรรมจำนวนมาก ซึ่งเป็นฐานการผลิตเพื่อส่งออกที่สำคัญของภาคตะวันออก โรงงานอุตสาหกรรมในเขตพื้นที่มี 158 แห่ง มีห้างสรรพสินค้าครบครันในพื้นที่ คือ บิ๊กซีศรีมหาโพธิ เทสโกโลตัสศรีมหาโพธิ และเป็นพื้นที่ที่มีการขยายตัวของประชากรเพิ่มขึ้นมากที่สุดของจังหวัด
ตำบลท่าตูม มีอาณาเขตติดต่อกับเขตการปกครองข้างเคียง ดังนี้
ตำบลท่าตูมแบ่งพื้นที่การปกครองออกเป็น 10 หมู่บ้าน ได้แก่
ท้องที่ตำบลท่าตูม มีองค์กรปกครองส่วนท้องถิ่นเพียงแห่งเดียว คือ องค์การบริหารส่วนตำบลท่าตูมครอบคลุมพื้นที่ตำบลท่าตูมทั้งหมด ซึ่งเป็นสภาตำบลท่าตูมที่จัดตั้งขึ้นในปี พ.ศ. 2516 และยกฐานะขึ้นเป็นองค์การบริหารส่วนตำบลท่าตูมในวันที่ 3 มีนาคม พ.ศ. 2538
พื้นที่ตำบลท่าตูมประกอบด้วยหมู่บ้านทั้งสิ้นจำนวน 10 หมู่บ้าน มีจำนวนประชากร 23,674 คน แบ่งเป็นชาย 11,512 คน หญิง 12,162 คน (เดือนธันวาคม 2564) เป็นตำบลที่มีจำนวนประชากรมากที่สุดในอำเภอศรีมหาโพธิ
เอชทีวี 9
HTV9 เป็นช่องข่าว - บทวิจารณ์ทางการเมือง - การสังเคราะห์ สถานีโทรทัศน์โฮจิมินห์ซิตี้ ออกอากาศ 23.5/24 ชม. ทุกวัน นี่เป็นหนึ่งในสองช่องหลักของ สถานีโทรทัศน์โฮจิมินห์ซิตี้ และช่องแรกของสถานี
เนื้อหาหลักใน HTV9 ส่วนใหญ่หมายถึงนโยบายและความคิดเห็นทางการเมืองของนครโฮจิมินห์และภาคใต้ HTV9 ประกอบด้วยกระดานข่าว (6h00, 11:30, 20:00), ข่าวโซเชียล (60 วินาที, อาหารกลางวัน 12 ชั่วโมง) พร้อมด้วยรายการทั่วไปและเกมโชว์ รายการทอล์คโชว์ความบันเทิงที่ออกอากาศระหว่างและตอนท้ายของวัน สัปดาห์พร้อมกับภาพยนตร์สารคดีพิเศษ
องค์การบริหารส่วนตำบลศรีมหาโพธิ
องค์การบริหารส่วนตำบลศรีมหาโพธิ เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–2, 5–8, 10–12 และพื้นที่บางส่วนของหมู่ที่ 4, 9 ของตำบลศรีมหาโพธิ (เฉพาะนอกเขตเทศบาลตำบลศรีมหาโพธิ) รวมทั้งพื้นที่ทั้งหมดของตำบลสัมพันธ์ และพื้นที่ทั้งหมดของตำบลบางกุ้ง ในอำเภอศรีมหาโพธิ จังหวัดปราจีนบุรี เดิมได้รับการจัดตั้งเป็นสภาตำบลศรีมหาโพธิใน พ.ศ. 2516 ต่อมาได้รับการจัดตั้งเป็นองค์การบริหารส่วนตำบลศรีมหาโพธิเมื่อวันที่ 25 ธันวาคม พ.ศ. 2539
ต่อมาในวันที่ 24 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลบางกุ้ง รวมเข้ากับพื้นที่องค์การบริหารส่วนตำบลศรีมหาโพธิ และในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลสัมพันธ์ รวมเข้ากับพื้นที่องค์การบริหารส่วนตำบลศรีมหาโพธิ ทำให้เขตองค์การบริหารส่วนตำบลศรีมหาโพธิครอบคลุมพื้นที่ตำบลสัมพันธ์ ตำบลบางกุ้ง และบางส่วนของตำบลศรีมหาโพธิ (เฉพาะส่วนที่อยู่นอกเขตเทศบาลตำบลศรีมหาโพธิ)
มิสแกรนด์กัมพูชา
มิสแกรนด์กัมพูชา   จัดขึ้นภายใต้องค์กรมิสแกรนด์กัมพูชา เป็นการประกวดนางงามระดับประเทศของประเทศกัมพูชา เพื่อคัดเลือกตัวแทนเข้าร่วมการประกวดในหลาย ๆ เวที ซึ่งหนึ่งในนั้นคือมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2015
ผลงานการประกวดระดับนานาชาติในอดีต.
ทรามวัยกับไอ้ด่าง
ทรามวัยกับไอ้ด่าง  เป็นภาพยนตร์แอนิเมชันอเมริกันแนวผจญภัยและตลกใน ค.ศ. 1961 ผลิตโดยวอลต์ดิสนีย์โปรดักชัน ดัดแปลงจากนวนิยายเมื่อ ค.ศ. 1956 "ขบวนการหมาจุด" ของโดดี สมิธ เป็นภาพยนตร์แอนิเมชันเรื่องที่ 17 ของดิสนีย์ กำกับโดยไคลด์ เจอรอนะมี, แฮมิลตัน ลุสค์ และว็อล์ฟกัง เรเทอร์แมน เนื้อเรื่องโดยบิล พีต และให้เสียงตัวละครโดยร็อด เทย์เลอร์, เคต เบาเออร์, เบตตี ลู เกอร์สัน, เบน ไรต์, ลิซา เดวิส และมาร์ธา เวนต์เวิร์ธ ภาพยนตร์เป็นเรื่องราวของลูกสุนัขพันธุ์แดลเมเชียนครอกหนึ่งซึ่งถูกลักพาตัวโดยวายร้ายที่ชื่อ ครูเอลลา เดอ วิล ผู้ต้องการนำขนของพวกมันมาทำเป็นเสื้อคลุม พ่อแม่ของพวกมัน พองโก และเพอร์ดิตา จึงออกเดินทางเพื่อช่วยเหลือลูกสุนัขของพวกมันจากครูเอลลา รวมถึงลูกสุนัขเพิ่มเติมอีก 84 ตัวที่ซื้อมาจากร้านขายสัตว์เลี้ยง นำไปสู่กระบวนการช่วยเหลือแดลเมเชียนทั้งหมด 101 ตัว
ภาพยนตร์ฉายครั้งแรกเมื่อวันที่ 25 มกราคม ค.ศ. 1961 และประสบความสำเร็จในบ็อกซ์ออฟฟิศ ช่วยดึงสตูดิโอให้พ้นจากภาวะตกต่ำทางการเงินจาก "เจ้าหญิงนิทรา" ซึ่งมีต้นทุนการผลิตสูงที่ออกฉายเมื่อสองปีก่อน และกลายเป็นภาพยนตร์ที่ทำเงินสูงสุดอันดับที่แปดประจำปีในบ็อกซ์ออฟฟิศของอเมริกาเหนือ
ยูฟ่ายูโรปาลีก นัดชิงชนะเลิศ 2022
ยูฟ่ายูโรปาลีก นัดชิงชนะเลิศ 2022 เป็นการแข่งขันฟุตบอลนัดชิงชนะเลิศของยูฟ่ายูโรปาลีก ฤดูกาล 2021–22 ฤดูกาลที่ 51 ของการแข่งขันฟุตบอลสโมสรลำดับที่สองของยุโรป จัดขึ้นโดยยูฟ่า และเป็นฤดูกาลที่ 13 นับตั้งแต่เปลี่ยนชื่อจากยูฟ่าคัพมาเป็นยูฟ่ายูโรปาลีก นัดนี้จะลงเล่นในวันที่ 18 พฤษภาคม พ.ศ. 2565 (ค.ศ. 2022) ที่ รามอน ซันเชซ ปิซฆวน ในเมือง เซบิยา ประเทศสเปน. ระหว่างสโมสรจากเยอรมัน ไอน์ทรัคท์ฟรังค์ฟวร์ท และสโมสรจากสกอตแลนด์ เรนเจอส์.
นี่จะเป็นแมตช์ยูโรปาลีกครั้งแรกที่จะจัดขึ้นที่สนามแห่งนี้. ก่อนหน้านี้เป็นเจ้าภาพ ยูโรเปียนคัพ นัดชิงชนะเลิศ 1986. เมืองเซบิยารับหน้าที่เป็นเจ้าภาพ ยูฟ่าคัพ นัดชิงชนะเลิศ 2003 ที่ สนามกีฬาลาการ์ตูฆา. สเปนเคยรับหน้าเสื่อเป้นเจ้าภาพมาแล้วสี่ครั้ง รวมไปถึงนัดชิงชนะเลิศยูฟ่าคัพ (ถือหนึ่งเลกใน 1977, 1985, 1986, และ 1988).
กระบวนการเสนอราคาแบบเปิดได้เปิดตัวไปในวันที่ 28 กันยายน ค.ศ. 2018 โดยยูฟ่าเพื่อเลือกสถานที่ของรอบชิงชนะเลิศของยูฟ่าแชมเปียนส์ลีก, ยูฟ่ายูโรปาลีกและยูฟ่าแชมเปียนส์ลีกหญิงในปี 2021 สมาคมมีเวลาจนถึงวันที่ 26 ตุลาคม 2018 เพื่อแสดงความสนใจและเสนอเอกสารจะต้องส่งภายในวันที่ 15 กุมภาพันธ์ ค.ศ. 2019.
ยูฟ่าได้ประกาศไว้เมื่อวันที่ 1 พฤศจิกายน ค.ศ. 2018 นั้นสามสมาคมได้แสดงความสนใจที่จะเป็นเจ้าภาพจัดการแข่งขันยูฟ่ายูโรปาลีก นัดชิงชนะเลิศ 2021, และวันที่ 22 กุมภาพันธ์ ค.ศ. 2019 สองสมาคมได้ยื่นเอกสารก่อนเส้นตาย.
สมาคมดังต่อไปนี้แสดงความสนใจในการเป็นเจ้าภาพ แต่ในที่สุดก็ไม่เสนอราคา:
สนาม รามอน ซันเชซ ปิซฆวน ได้ถูกรับเลือกโดยคณะกรรมการบริหารยูฟ่าระหว่างการประชุมของพวกเขาในกรุง ลูบลิยานา, ประเทศสโลวีเนีย เมื่อวันที่ 24 กันยายน ค.ศ. 2019.
เมื่อวันที่ 17 มิถุนายน ค.ศ. 2020, คณะกรรมการบริหารยูฟ่าประกาศว่าเนื่องจากการเลื่อนและการย้ายที่ตั้งของ นัดชิงชนะเลิศ ค.ศ. 2020, เซบิยาจะเป็นเจ้าภาพรอบชิงชนะเลิศปี ค.ศ. 2022 แทน.
แอร์-360 แนปตูน
แอร์-360 แนปตูน  เป็นขีปนาวุธต่อต้านเรือ ซึ่งพัฒนาโดยรัฐวิสาหกิจสำนักออกแบบรัฐคีฟ (ลุซ)  ของประเทศยูเครน
การออกแบบขีปนาวุธแนปตูน มีพื้นฐานมาจากขีปนาวุธต่อต้านเรือ Kh-35 (, เนโท: AS-20 'Kayak') ของสหภาพโซเวียต ซึ่งมีการปรับปรุงระยะยิงและอุปกรณ์อิเล็กทรอนิกส์อย่างมาก ระบบการยิงขีปนาวุธนี้ได้รับการออกแบบมาเพื่อปราบเรือผิวน้ำและเรือขนส่งที่มีระวางขับน้ำมากถึง 5,000 ตัน โดยสามารถปฏิบัติการทั้งในรูปขบวนรถหรือแยกอิสระ
กองทัพเรือยูเครนได้ประจำการระบบยิงขีปนาวุธแนปตูนตั้งแต่เดือนมีนาคม พ.ศ. 2564
ขีปนาวุธดังกล่าวถูกเปิดตัวครั้งแรกในงานนิทรรศการนานาชาติ Arms and Security ในปี พ.ศ. 2558 ที่กรุงเคียฟ
จากแหล่งข้อมูลที่เปิดเผย ระบุว่าการทดสอบการร่อนของขีปนาวุธเกิดขึ้นครั้งแรกในไตรมาสที่สองของปี พ.ศ. 2559 การผลิตระบบขีปนาวุธขั้นสูงเกิดขึ้นโดยความร่วมมือกับบริษัทยูเครนต่าง ๆ รวมถึง บริษัทร่วมทุนของรัฐ "อาร์แตม" , บริษัทผลิตเครื่องบินของรัฐคาร์กิว , บริษัทร่วมทุน "มอตอร์ ซิช"  (เครื่องยนต์เทอร์โบแฟน MS-400), รัฐวิสาหกิจโรงงานผลิตเครื่องจักรภาคใต้ "ปิวแดนมัช" , บริษัทของรัฐลวิว "ลอร์ตา"  และอุปกรณ์อิเล็กทรอนิกส์สำหรับเรดาร์โดย วิสาหกิจผลิตเครื่องจักรฌูลานสกีย ("วิซาร์") , วิสาหกิจวิจัยและผลิต "ราดิออนิคส์"  (ระบบค้นหา), รัฐวิสาหกิจผลิตอุปกรณ์พิเศษ "อาร์แซนัล"  (ระบบนำทาง) และอื่นๆ
การทดสอบระบบครั้งแรกดำเนินการเมื่อวันที่ 22 มีนาคม พ.ศ. 2559 โดยมีเลขาธิการสภาความมั่นคงและกลาโหมแห่งชาติยูเครน  "ออแลกซันดร์ ตูร์ชินอฟ"  เข้าร่วมสังเกตการณ์ ในช่วงกลางปี พ.ศ. 2560 ขีปนาวุธแนปตูนได้รับการทดสอบพร้อมกับการทดลองระบบปล่อยขีปนาวุธหลายลำกล้อง วิลฮา  อย่างไรก็ตามผลการทดสอบและประสิทธิภาพของแนปตูนไม่มีการเปิดเผยต่อสาธารณะ สภาความมั่นคงและกลาโหมแห่งชาติได้เผยแพร่ข่าว การทดสอบการร่อนของระบบขีปนาวุธที่ประสบความสำเร็จเป็นครั้งแรก เมื่อวันที่ 30 มกราคม พ.ศ. 2561 ต่อมาเมื่อวันที่ 17 สิงหาคม พ.ศ. 2561 ขีปนาวุธประสบความสำเร็จในการกระทบเป้าหมายที่ระยะ 100 กิโลเมตร (62 ไมล์) ระหว่างการทดสอบการยิงในแคว้นออแดซาทางตอนใต้ เมื่อวันที่ 6 เมษายน พ.ศ. 2562 ขีปนาวุธได้รับการทดสอบสำเร็จอีกครั้ง โดยพุ่งชนเป้าหมายระหว่างการทดสอบใกล้กับเมืองออแดซา ประธานาธิบดีแปตรอ ปอรอแชนกอ แถลงว่าระบบแนปตูนจะเข้าประจำการในกองทัพยูเครนในเดือนธันวาคม พ.ศ. 2562
ในเดือนธันวาคม พ.ศ. 2563 มีรายงานครั้งแรกถึงการลงนามบันทึกข้อตกลงระหว่างยูเครนกับอินโดนีเซีย ในการสรุปสัญญาการจัดหาขีปนาวุธแนปตูนจำนวนหนึ่ง ดังนั้นอินโดนีเซียอาจกลายเป็นผู้ซื้อขีปนาวุธแนปตูนจากต่างประเทศเป็นรายแรก ตามรายงานของบริษัทที่ปรึกษาและสื่อมวลชนด้านอาวุธ โดยอ้างถึง "ความคืบหน้า" ของบริษัทค้าอาวุธของรัฐ
ในเดือนมีนาคม พ.ศ. 2564 กองทัพเรือยูเครนประจำการระบบยิงขีปนาวุธแนปตูนชุดแรก
ประวัติในการปฏิบัติการ.